Den 6. marts udviklede sig til et mareridt for en 24-årig kvinde. Hun blev tilbudt et lift hjem til en bekendt af René Bandholst Jensen. Men den bekendte var ikke hjemme, hvorfor de i stedet kørte til Renés hjem i Overlade. Her blev den 24-årige voldtaget. Allerede dagen efter blev han varetægtsfængslet ved Retten i Aalborg, men det lykkedes ham at stikke af og gemme sig hos sin kæreste i 17 dage. Han udviste dog ikke den store taknemmelighed, for under opholdet begik han vold mod kæresten, der nu har droppet ham og vidnede mod ham i retten i Aalborg i dag. Han blev i øvrigt også dømt for et voldtilfælde uden for et værtshus i Aars og for et par tyverier. Med i dommen, som René Bandholst Jensen modtog på stedet, er også en reststraf på 194 dage.

Opsummering:
René Bandholst Jensen fra Overlade skal i fængsel i 2½ år for voldtægt, flere tilfælde af vold, tyverier og for at stikke af fra arresten.